Jüriöö ülestõusust rääkides meenuvadki kõigepealt ilukirjanduslikud teosed, nagu Bornhöhe "Tasuja" ja "Villu võitlused", Enn Kippeli "Jüriöö", Aadu  Hindi "Vesse poeg", Eugen Kapi "Tasuleegid" ja paljude eesti kunstnike teosed, mis kujutavad seda dramaatilist ja kangelaslikku heitlust. Vahest alles seejärel tulevad meile meelde kooliõpikust loetud faktilised teated.